Diari Oficial de la Generalitat Valenciana


Sumari del DOGV 5659, del 13-12-2007 (2007/14723)

ORDRE de 4 desembre de 2007, de la Conselleria de Benestar Social, per la qual es modifica l'Ordre de 13 de novembre de 2007, de la Conselleria de Benestar Social, per la qual es convoquen els 13é Premis per al Disseny de Cartells Commemoratius de la celebració del 8 de març, Dia de la Dona.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5659

Data del DOGV
:   13-12-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/14085


Data del document
:   04-12-2007

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * dona
    * belles arts
    * publicitat
    * distinció honorífica
    * premi cultural

ORDRE de 4 desembre de 2007, de la Conselleria de Benestar Social, per la qual es modifica l'Ordre de 13 de novembre de 2007, de la Conselleria de Benestar Social, per la qual es convoquen els 13é Premis per al Disseny de Cartells Commemoratius de la celebració del 8 de març, Dia de la Dona. [2007/14021]  
L'Ordre de 13 de novembre de 2007, de la conselleria de Benestar Social, per la qual es convoquen els 13é Premis per al Disseny de Cartells Commemoratius de la celebració del 8 de març, Dia de la Dona.  
Amb la present Ordre es pretén ampliar el termini de presentació de sol·licituds, per a donar major marge d'actuació als interessats.  
En virtut de les facultats conferides pel Decret 116/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Benestar Social, l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat i l'article 28 de la Llei de la Generalitat Valenciana 5/1983, de 30 de desembre, de Govern Valencià, a proposta de la Direcció General de la Dona i per la Igualtat.   
ORDENE  
Article 1  
Es modifica l'article 2 de l'Ordre de 13 de novembre de 2007, de la conselleria de Benestar Social, per la qual es convoquen els 13é Premis per al Disseny de Cartells Commemoratius de la celebració del 8 de Març, Dia de la Dona; que queda redactat de la manera següent:  
«Article 2  
El termini de presentació de sol·licituds començarà a partir de l'endemà de la publicació de la present convocatòria en el Diari Oficial de la Comunitat Valenciana i finalitzarà el dia 4 de gener de 2008».  
Article 2  
Es modifica la base 5 de l'annex I de l'esmentada Ordre, que queda redactat de la manera següent:  
«5. Termini de presentació  
El termini de presentació s'estendrà des de l'endemà de la publicació de l'Ordre en el Diari Oficial de la Comunitat Valenciana fins al dia 4 de gener de 2008».  
DISPOSICIÓ FINAL  
Única. Entrada en vigor.  
La present Orde entra en vigor l'endemà de la seua publicació en el Diari Oficial de la Comunitat Valenciana.  
València, 4 de desembre de 2007  
El conseller de Benestar Social i vicepresident tercer del Consell,  
JUAN GABRIEL COTINO FERRER